da en da nl ca da da de es da sv da da da da da da da da da da da da nb nb nb nb nb da en da da da da sv en da en da en da en sv en da en en en fr en zh da nb nb nb da de nb da da nb da da da da da da da da da nl da en da da es nl da
3 mio. kr. på højkant: Nu afgøres verdensmesterskaberne i FIFA i København
Mens mange har brugt sportssommeren på at følge den danske cykelsucces på de franske landeveje, har et andet højspændt drama fra allerøverste hylde udspillet sig i vores hovedstad. Til den første udgave af FIFAe Finals i Bella Arena har verdens bedste esports-fodboldspillere i ugevis kæmpet om ultimativ hæder og millioner af præmiekroner. Lørdag d. 30. juli står det største slag af alle.
Foto: Joosep Martinson - FIFA
Siddende i 12 såkaldte ”pods” i en meterhøj scenografi omgivet af blinkende lys, svævende kameraer og hujende fans, har FIFAe-stjerner fra hele verden siden 14. juli kæmpet sig gennem højspændte dyster i klodens største turnering for virtuel fodbold. Formatet FIFAe Finals i Bella Arena ved Bella Center Copenhagen markerer den første gang nogensinde, hvor hele tre internationale turneringer afvikles én efter én på det samme sted.
Vinderne af FIFAe World Cup 2022™ og FIFAe Club World Cup 2022™ er allerede kronet, og i disse dage afvikles den største af turneringerne: FIFAe Nations Cup 2022™, hvor deltagere fra verdens 24 bedste landshold – i modsætning til de første to turneringer som bød på "1 mod 1"-kampe" – dyster sammen to mod to om en præmiepulje på knapt 3 mio. kr.
Overværes af kultur- og fritidsborgmesteren
Om Danmark når hele vejen til lørdagens store esportsbrag med to semifinaler og den endelige finale står endnu hen i det uvisse, men vores drenge har indtil videre vist stærke takter i de indledende runder, så håbet lever.
Uanset den endelige finaleopstilling, lægger både Københavns Kultur- og Fritidsborgmester, Mia Nyegaard (R) og en lang række ledere fra det danske esports-, erhvervs- og kulturliv vejen forbi for at overvære festlighederne.
Kom med til årets største FIFAe-fest
Der er stadig mulighed for at score nogle af de sidste billetter til den store finaledag denne weekend. Her vil et passioneret publikum – foruden chancen for at opleve verdens bedste kæmpe på skærmen og scenen – få mulighed for selv at prøve kræfter med spillet, møde deres idoler og tage plads i en af de strømlinede FIFAe spiller-pods.
Ligesom alle øvrige kampe under FIFAe Finals 2022 livestreames lørdagens finaler også via platformen Twitch til hundredetusindevis af fans kloden rundt.
På dagen bidrager danske Copenhagen Drummers og FIFAe Remix Challenge-vinderen JJ Paulo til den ekstatiske stemning med liveoptrædener. Det hele finder sted i Københavns nyeste event space, Bella Arena, som slog dørene op til en moderne og mere bæredygtig arenaoplevelse så sent som i juni 2021.
Billetter kan købes via dette link.
Anmodning om presseakkreditering til eventet kan stiles til media@FIFAeFinals.com - interviewforespørgsler sendes til kommunikationsdirektør i Bellagroup, Kaspar Mørk Arianto. Se kontaktoplysninger længere nede på siden.
Program for finaledagen af FIFAe Nations Cup 2022™ lørdag d. 30. juli i Bella Arena:
Kl. 12:00: Dørene åbner
Kl. 13:00-14:20: Semifinale 1
Kl. 14:20-15:25: Semifinale 2
Bella ArenaBella Center CopenhageneSportFIFAFIFAeFIFAe Finals
Tlf:22 15 56 57kaar@bellagroup.dk
Foto: Joosep Martinson - FIFA
Det spanske landshold i aktion. Foto: Joosep Martinson - FIFA
Danmarks hold består af Anders Vejrgang (forrest), Fatih Üstün (TV) og Marcus Jørgensen (baggrunden). Foto: Joosep Martinson - FIFA
Der kæmpes både om æren, trofæet og milloner i præmiepenge. Foto: Joosep Martinson - FIFA
Foto: Joosep Martinson - FIFA
Den første udgave af FIFAe Finals finder sted i den nybyggede Bella Arena i Ørestad. Foto: Bellagroup PR
Information om Bellagroup A/S
+45 32 52 88 11https://bellagroup.dk/
Bellagroup er en af Danmarks største virksomheder inden for hoteller, konferencer, events og hospitality.
Venuedelen består af kongres- og mødedestinationen Bella Center Copenhagen, Bella Arena og Bella Sky Conference & Event, CIFF Showrooms og International House. Bellagroups egenproducerede, store events tællerbl.a. CIFF - Copenhagen International Fashion Fair, Bogforum og LEGO World.
Bellagroup driver tre hoteller med internationalt anerkendte brands: Crowne Plaza Copenhagen Towers, AC Hotel Bella Sky Copenhagen og Copenhagen Marriott Hotel med til sammen næsten 1.600 værelser
Følg pressemeddelelser fra Bellagroup A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Bellagroup A/S
CIFF opruster på PR-fronten med erfaren journalist og relationsskaber21.9.2022 10:25:25 CEST | Pressemeddelelse
Med et fornyet fokus på at dyrke relationerne mellem CIFF og platformens branchestakeholders såvel som eksisterende og kommende kunder, har Copenhagen International Fashion Fair sat Rebecca Retz Svejborg-Laudrup i front for arbejdet med PR og sociale medier.
Bellagroup henter bureaudirektør til at stå i spidsen for marketing15.9.2022 13:43:05 CEST | Pressemeddelelse
Louise Knox Martin tiltræder som ny Group Marketing Director i Bellagroup. Her skal hun videreudvikle den kommercielle motor bag fortællingen om arbejdet med at skabe fremtidens bæredygtige platform for hospitality på tværs af gruppens hoteller og venues i København.
Fremtidens internationale fodboldstjerner samles på Amager i denne weekend17.8.2022 13:31:56 CEST | Pressemeddelelse
Efter to års pandemipause står Crowne Plaza Copenhagen Towers atter i front som hovedsponsor, når grønsværen på Kastrup Boldklubs baner fra fredag d. 19. til søndag d. 21. august danner underlag for den UEFA-godkendte ungdomsinvitationsturnering Crowne Plaza Elite Cup. Partnerskabet har løbet siden 2014 og er nu forlænget frem til og med 2023.
CIFF henter ny direktør fra beautybranchen3.8.2022 10:04:07 CEST | Pressemeddelelse
Med solid erfaring i at navigere forbrugs- og handelsmønstre under forandring på både startup- og corporate niveau i beautybranchen, skal Sofie Dolva fremover drive og udvikle messer, brandsamarbejder og nye forretningsben hos CIFF – Copenhagen International Fashion Fair. Dolva kommer fra en stilling som salgs- og marketingdirektør i den danske tech haircare-virksomhed LULAB, og har tidligere været business unit director i den internationale beautygigant L’Oreal.
Vildt Tour-syn fanget på video: Cykelklædte klatrere byder rytterne velkommen til København i 76 meters højde30.6.2022 07:03:00 CEST | Pressemeddelelse
Da løbsleder Christian Prudhomme tirsdag åbnede det internationale pressecenter og Tourens midlertidige, Københavnske hovedkontor – den såkaldte ’permanence’ - i Bella Center, markerede det nærliggende AC Hotel Bella Sky begivenheden med fire klatrere, som udførte et halsbrækkende, lycraklædt stunt fra toppen af det ikoniske hotel. Happeningen gentages under fredagens enkeltstart i den danske hovedstad.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022